Up-253/02
Natisni
Opravilna št.:
Up-253/02
Datum odločitve:
1. 6. 2005
ECLI:
ECLI:SI:USRS:2005:Up.253.02
Akt:
Ustavna pritožba A. A. zoper sklep Višjega sodišča v Ljubljani št. III Cp 2392/2001 z dne 6. 2. 2002 v zvezi s sklepom Okrajnega sodišča na Vrhniki št. I 615/94 z dne 27. 6. 2001
Izrek:
Ustavna pritožba A. A. zoper sklep Višjega sodišča v Ljubljani št. III Cp 2392/2001 z dne 6. 2. 2002 v zvezi s sklepom Okrajnega sodišča na Vrhniki št. I 615/94 z dne 27. 6. 2001 se zavrže.
Evidenčni stavek:
Po odločitvi Vrhovnega sodišča sodba Višjega sodišča ne more biti več (samostojen) predmet izpodbijanja z ustavno pritožbo. Ker ustavna pritožba zoper sklep Višjega sodišča ni več dopustna, jo je Ustavno sodišče zavrglo.
Geslo:
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.4.52 - Ustavno sodstvo - Postopek - Procesne predpostavke v postopku ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 4. 2002
Vrsta odločitve:
sklep
Vrsta rešitve:
zavrženje
Dokument:
US24681
Up-253/02-6
1. 6. 2005
S K L E P
Ustavno sodišče je v postopku odločanja o ustavni pritožbi A. A. z Ž., ki ga zastopa B. B., odvetnik v Z., na seji dne 1. junija 2005
s k l e n i l o:
Ustavna pritožba A. A. zoper sklep Višjega sodišča v Ljubljani št. III Cp 2392/2001 z dne 6. 2. 2002 v zvezi s sklepom Okrajnega sodišča na Vrhniki št. I 615/94 z dne 27. 6. 2001 se zavrže.
Obrazložitev
1. Ustavni pritožnik je vložil ustavno pritožbo zoper sklep Višjega sodišča v Ljubljani, s katerim je to zavrnilo pritožbo in v izpodbijanem delu potrdilo sklep sodišča prve stopnje. Zoper navedeni sklep Višjega sodišča je Vrhovno državno tožilstvo vložilo zahtevo za varstvo zakonitosti, ki jo je Vrhovno sodišče s sklepom št. II Ips 301/2004 z dne 11. 11. 2004 zavrnilo.
2. Ustavno sodišče je s sklepom št. Up-253/02 z dne 11. 11. 2002 ustavno pritožbo sprejelo v obravnavo. Ustavno sodišče mora ves čas v postopku paziti na obstoj procesnih predpostavk. V tej zadevi je po sprejemu ustavne pritožbe na podlagi zahteve za varstvo zakonitosti odločilo Vrhovno sodišče. Ko je v isti zadevi končno odločeno s sklepom Vrhovnega sodišča, Ustavno sodišče izpodbijanega sklepa sodišča druge stopnje ne bi moglo razveljaviti, če obenem ne bi razveljavilo tudi sodbe Vrhovnega sodišča. Zato po odločitvi Vrhovnega sodišča sodba Višjega sodišča ne more biti več (samostojen) predmet izpodbijanja z ustavno pritožbo. Sklepa Vrhovnega sodišča pa pritožnik z ustavno pritožbo ne izpodbija, temveč tako izrecno kot tudi po vsebini izpodbija le sklep Višjega sodišča. Ker ustavna pritožba zoper sklep Višjega sodišča ni več dopustna, jo je Ustavno sodišče zavrglo.
3. Ustavno sodišče je sprejelo ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnici in sodniki Lojze Janko, Milojka Modrijan, dr. Ciril Ribičič, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj